at mula sa ulo hanggang paa ay pinanooran niya, ang gumugulo sa kanyang buhay at pagkatao. si dolores, kung talaga mang may katutubong ganda, ay higit at lalo pa noon. batid niyang siya lamang ang magiging panoorin sa kasayahan, kaya bumikas ng dapat maging bikas. ang damit na isinoot ay yaong talagang bagay sa kanyang ganda: kulay bughaw. loleng ang saad ni labadre kay dami mong kandidato ay wala na bang nagalay sa iyo ng tutugtog? ayaw ko nga niyan! ang yamot ng pinagukulan. ang patigas ni labadre may artista ka, may estudyante ka, may pintor ka, may. ang patalo ni dolores. tawanan at titigan ang itinugon ng lahat. siyang pagsipot ng anim na dalagang nagpapangagaw sa dilag. ang gayak ay paraparang ternong bughaw. yaon ay mga bituin ng kami naman. batian at kamayan ang nangyari. wala pa hanggang ngayon ang komparsa! ang kantiyaw na naman ni labadre, matapos magpausok ng tabako at makapagpaindayog sa kulumpiyo. tanghali na nga ang dugtong ni kapitang andoy.